Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 801/11/3304	Nové Mesto nad Váhom, 24.10.2012
EEČ : 2-24-92-2012

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obvinený XXXXX v presne nezistenej dobe začiatkom mesiaca september 2011 si v byte v Novom Meste nad Váhom, XXXXX z peňaženky svojho syna XXXXX, nar. XXXXX v XXXXX, trvale bytom XXXXX, XXXXX, bez jeho vedomia a súhlasu zobral bankomatovú kartu Slovenskej sporiteľne, patriacu XXXXX, pričom PIN kód od karty si našiel v zložke o zriadení účtu a použitím tejto karty uskutočnil z peňažného účtu pokšodeného XXXXX výbery peňazí, a to,  dňa 03.09.2011  dva výbery z bankomatu VÚB na ulici Čsl. Armády v Novom Meste nad Váhom vo výške 30,- Eur, dňa 04.09.2011  výber z bankomatu VÚB na ulici Čsl. Armády v Novom Meste nad Váhom vo výške 30,- Eur a dňa 05.09.2011 výber z bankomatu VÚB na ulici Čsl. Armády v Novom Meste nad Váhom vo výške 150,- Eur, následne použitím tejto karty vykonal platby a to dňa 03.09.2011 v HM Tesco Nové Mesto nad Váhom vo výške 29,94 Eur, dňa 04.09.2011 na čerpacej stanici pohonných hmôt SHELL Nové Mesto nad Váhom vo výške 10,02 Eur, v predajni LIDL Nové Mesto nad Váhom vo výške 17,80 Eur a HM Tesco Nové Mesto nad Váhom vo výške 13,91 Eur a dňa 05.09.2011 bola vykonaná platba vo výške 9,- Eur v predajni Orange na Weisseho ulici v Novom Meste nad Váhom, čím XXXXX neoprávnením použitím bankomatovej karty vznikla škoda vo výške 320,67 Eur, 

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

       

       Uznesením vyšetrovateľa Okresného riaditeľstva PZ Nové Mesto nad Váhom odbor kriminálnej polície Nové Mesto nad Váhom sp. zn. ORP-425/ OEK-NM-2011 zo dňa 07.05.2012 bolo v zmysle § 206 ods. 1 Trestného poriadku vznesené obvinenie XXXXX pre prečinNeoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona   na skutkovom základe, uvedenom vo výrokovej časti tohto uznesenia. 

       Obvinený XXXXX sa k spáchaniu predmetného trestného činu v plnom rozsahu priznal a súhlasil aj s postupom v zmysle § 216 Trestného poriadku  vyhlásil, že spáchal skutok, za ktorý je stíhaný, pričom nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne. 

      Obvinený  uhradil poškodenému XXXXX škodu spôsobenú predmetným trestným činom.

       Skutkový stav je preukázaný výpoveďou samotného obvineného, výpoveďou poškodeného XXXXX a listinnými dôkazmi, a to výpiso z peňažného účtu poškodeného. 	

      Podľa § 216 ods. 1 písm. a), písm. b), písm. c) Trestného poriadku môže v konaní o prečine, za ktorý zákon ustanovuje trest odňatia slobody neprevyšujúci päť rokov prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak obvinený vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané  slobodne, vážne a zrozumiteľne, nahradil škodu ak bola činom spôsobená alebo s poškodeným o jej náhrade uzavrel dohodu  alebo urobil iné potrebné opatrenia na jej náhradu a vzhľadom na osobu obvineného s prihliadnutím na jeho doterajší život a na okolnosti  prípadu možno takéto rozhodnutie považovať za dostačujúce. 

        Obvinený XXXXX doposiaľ nebol súdne trestaný a bol 2-krát prejednávaný za spáchanie priestupkov proti občianskemu spolunažívaniu podľa § 49 odsek 1 písmeno d) zákona č. 372/1990 zb. z. o priestupkoch , spáchaných po dokonaní premetného skutku. 

       Zvážením všetkých skutkových zistení som dospela k záveru, že v predmetnej veci boli splnené všetky podmienky uvedené v § 216 ods. 1 písm. a), b), c) Trestného poriadku, a preto som trestné stíhanie obvinenému XXXXX podmienečne zastavila. 

      Obvinenému XXXXX som určila skúšobnú dobu vo výmere 12 mesiacov, počas ktorej budem zisťovať, či obvinený vedie riadny život, nedopustí sa žiadnej činnosti, ktorou by porušil právny poriadok a ďalšie základné normy občianskej spoločnosti. 

      Vzhľadom k uvedeným skutočnostiam som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať v lehote do troch dní od jeho doručenia na tunajšiu prokuratúru. Sťažnosť má odkladný účinok.

Mgr. Katarína Zeleňáková
prokurátorka